

**ΚΕΝΤΡΟ ΑΠΟΝΟΜΗΣ ΣΗΜΑΤΟΣ ΜΟΝΑΣΤΗΡΙΑΚΩΝ ΠΡΟΙΟΝΤΩΝ & ΠΡΟΙΟΝΤΩΝ ΜΙΚΡΩΝ ΠΑΡΑΓΩΓΩΝ**

**ΚΑΝΟΝΙΣΜΟΣ**

**ΑΠΟΝΟΜΗΣ ΣΗΜΑΤΟΣ**

**ΠΕΡΙΕΧΟΜΕΝΑ**

1.Εισαγωγή – Σκοπός…………………………………………………………………………………………………………….3

2.Πεδίο εφαρμογής………………………………………………………………………………………………………………3

3.Νομικές και άλλες απαιτήσεις……………………………………………………………………………………………3

4.Φορέας Απονομής Σήματος……………………………………………………………………………………………….4

5.Μητρώο Επιχειρήσεων………………………………………………………………………………………………………4

6.Απαιτήσεις απονομής σήματος………………………………………………………………………………………….4

7.Διαδικασία ελέγχου και απονομής σήματος………………………………………………………………………4

8.Προδιαγραφές σήματος…………………………………………………………………………………………………….6

9.Υποχρεώσεις Φορέα απονομής σήματος…………………………………………………………………………..6

10.Υποχρεώσεις Επιχειρήσεων……………………………………………………………………………………………..7

11.Κυρώσεις………………………………………………………………………………………………………………………….7

12.Ενστάσεις – Διαφωνίες…………………………………………………………………………………………………….7

13.Τέλη απονομής Σήματος…………………………………………………………………………………………………8

14.Ορισμοί…………………………………………………………………………………………………………………………..8

**1.Εισαγωγή - Σκοπός**

**Ο** **«ΚΑΝΩΝ»** με κύριο σκοπό την ανάδειξη και καθιέρωση των μοναστηριακών προϊόντων και των προϊόντων μικρών παραγωγών μέσω της απονομής σήματος , συντάσσει Κανονισμό για τις προδιαγραφές που πρέπει να ικανοποιούνται από τις επιχειρήσεις , ώστε να μπορούν να χρησιμοποιήσουν το σήμα **«ΚΑΝΩΝ»** επί των προϊόντων τους. Το νέο σχήμα απονομής σήματος θα έχει αυτόνομο και αντιπροσωπευτικό χαρακτήρα, δίνοντας έμφαση στην αξιόπιστη, αμερόληπτη και διαφανή λειτουργία του.

Κύριος στόχος του εγχειρήματος αυτού, είναι η ανάπτυξη ενός ανταγωνιστικού παραγωγικού μοντέλου για τα προϊόντα της Ορθόδοξης Χριστιανικής Παράδοσης, με έμφαση στην παράδοση, στον τόπο καταγωγής και στην ποιότητά τους. Επίσης στόχος μέσω του νέου σχήματος απονομής σήματος είναι η εξασφάλιση της αγοράς με προϊόντα ποιότητας και η διαμόρφωση ενός καταναλωτικού προτύπου με έμφαση στην ορθόδοξη παράδοση και την εμπιστοσύνη του κοινού στα ορθόδοξα ελληνικά προϊόντα.

Μέσο επίτευξης των ανωτέρων στόχων αποτελεί το σήμα **«ΚΑΝΩΝ»**, το οποίο θα διαφοροποιεί τα προϊόντα που θα παράγονται σύμφωνα με τις σχετικές προδιαγραφές και θα παραπέμπει άμεσα στην καταγωγή τους.

**2.Πεδίο εφαρμογής**

Το πεδίο εφαρμογής καθορίζεται από **τον «ΚΑΝΩΝ».** Το κοινό χαρακτηριστικό των προϊόντων που εντάσσονται στο πεδίο εφαρμογής είναι ότι αποτελούν προϊόντα της Ορθόδοξης Χριστιανικής Παράδοσης.

Η απονομή και χρήση του Σήματος αφορά κυρίως προϊόντα μεταποίησης. Επίσης αφορά και είδη οικοτεχνίας καθώς και ότι επιπλέον αποφασίσει το Διοικητικό Συμβούλιο του **«ΚΑΝΩΝ»** μετά από αιτιολογημένη εισήγηση της αρμόδιας Τεχνικής Επιτροπής.

Δικαιούχοι, οι οποίοι στο εξής θα καλούνται επιχειρήσεις, για την απονομή και χρήση του σήματος είναι οι:

⚫ Ιερές μονές

⚫ Μικροί Παραγωγοί – Επιχειρήσεις με προϊόντα της Ορθόδοξης Χριστιανικής Παράδοσης

⚫ Συνεταιρισμοί με προϊόντα της Ορθόδοξης Χριστιανικής Παράδοσης

⚫ Ομάδες Παραγωγών με προϊόντα της Ορθόδοξης Χριστιανικής Παράδοσης

Το πεδίο εφαρμογής δύναται να μεταβάλλεται, ώστε να εμπλουτίζεται ή να περιορίζεται το φάσμα των προϊόντων που θα χρησιμοποιούν το σήμα **«ΚΑΝΩΝ»,** εφόσον αυτό κριθεί απαραίτητο.

**3**.**Νομικές και άλλες απαιτήσεις**

Ο παρόν κανονισμός εφαρμόζεται με την επιφύλαξη διεθνών, ενωσιακών και εθνικών διατάξεων.

Προϋπόθεση για την απονομή σήματος σύμφωνα με τις προδιαγραφές, είναι οι δικαιούχοι να διαθέτουν **άδεια λειτουργίας**, όπως αυτή καθορίζεται ανάλογα με την δραστηριότητα τους και να συμμορφώνονται με την εκάστοτε ισχύουσα νομοθεσία σχετικά με την Ασφάλεια Τροφίμων και τις Αγορανομικές Διατάξεις.

**4. Φορέας Απονομής Σήματος**

Φορέας απονομής Σήματος ορίζεται ο **«ΚΑΝΩΝ»**, ο οποίος δύναται να συντάξει Επιτροπή Απονομής Σήματος.

**5.Μητρώο Επιχειρήσεων**

Οι δικαιούχοι που επιθυμούν την εγγραφή τους στο Μητρώο Επιχειρήσεων με σκοπό τη χρήση του σήματος **«ΚΑΝΩΝ»,** οφείλουν να καταθέσουν προς τον «ΚΑΝΩΝ» το σχετικό έντυπο αίτησης.

Η κατάθεση της αίτησης προϋποθέτει την κατανόηση και αποδοχή των όρων χρήσης του σήματος **«ΚΑΝΩΝ»** όπως αυτοί περιγράφονται στον παρόν κανονισμό, καθώς και των προδιαγραφών χρήσης του σήματος.

Με την αποδοχή της αίτησης και την υπογραφή της σύμβασης, η επιχείρηση καταχωρείται στο Μητρώο Επιχειρήσεων, όπου γίνεται αναφορά και στα προϊόντα που αιτείται προς χρήση σήματος.

**6.Απαιτήσεις απονομής Σήματος**

Για την απονομή και χρήση του Σήματος **«ΚΑΝΩΝ»** στα προϊόντα της επιχείρησης πρέπει να τηρούνται οι παρακάτω απαιτήσεις:

✓ Το παραγόμενο προϊόν να έχει αναφορά στην Ορθόδοξη Χριστιανική Παράδοση

✓ Να έχει γίνει εγγραφή του προϊόντος στο Μητρώο Επιχειρήσεων

✓ Η παραγωγή των προϊόντων να γίνεται από Χριστιανούς Ορθόδοξους

✓ Οι πρώτες ύλες που χρησιμοποιούνται για την παραγωγή των προϊόντων να παράγονται σε γεωργικές εκμεταλλεύσεις στη Ζώνη Επιλογής,

✓ να περιγράφεται και να τηρείται διαδικασία ιχνηλασιμότητας. (Επισυνάπτεται ΠΑΡΑΡΤΗΜΑ – Σύστημα Ιχνηλασιμότητας)

Για την απονομή του σήματος, τα προϊόντα πρέπει να πληρούν τις προδιαγραφές που θέτουν οι διεθνείς, κοινοτικές και εθνικές διατάξεις.

**7.Διαδικασία ελέγχου και απονομής σήματος**

 Η απονομή και χρήση του Σήματος γίνεται εφόσον συντρέχουν τρεις προϋποθέσεις:

✓ Να αφορούν προϊόντα τα οποία ορίζονται στον παρόν Κανονισμό

✓ Να παράγονται ή να συσκευάζονται από τους ορισμένους στον παρόν Κανονισμό ως δικαιούχους

✓Να έχουν υψηλή ποιοτική αξία ή χαρακτηριστική παραγωγή

Συνοπτική περιγραφή της Διαδικασίας

1. Η επιχείρηση υποβάλλει αίτηση για την απονομή του σήματος **«ΚΑΝΩΝ»** στο Φορέα Απονομής.

Η αίτηση περιλαμβάνει τα ακόλουθα στοιχεία:

✓ Επωνυμία, Νομική μορφή, ΑΦΜ και θέση Επιχείρησης

✓ Πίνακα των προϊόντων για τα οποία αιτείται την απονομή του σήματος **«ΚΑΝΩΝ»**

✓ Κωδικός έγκρισης της επιχείρησης τυποποίησης και συσκευασίας προϊόντων

✓ Τυχόν συνεργαζόμενες επιχειρήσεις

✓ Δήλωση ότι πέραν του Κανονισμού τα προϊόντα πληρούν τις προδιαγραφές που τάσσονται από την Ελληνική, Ευρωπαϊκή και Διεθνή Νομοθεσία, ιδίως όσον αφορά την παραγωγή, τυποποίηση και διανομή τους, την υγιεινή και την ασφάλεια αυτών κατά τη χρήση και ανάλωσή τους.

2. Η Επιτροπή Απονομής Σήματος προβαίνει στην αξιολόγηση της αίτησης και των επισυναπτόμενων δικαιολογητικών. Σε περίπτωση που οι πληροφορίες της αίτησης είναι ελλιπείς, ο αιτών ενημερώνεται εγγράφως για την αποστολή των συμπληρωματικών στοιχείων.

3 .Εφόσον τα στοιχεία της αίτησης είναι πλήρη και γίνει αποδεκτή, υπογράφεται σύμβαση μεταξύ της επιχείρησης και του **ΚΑΝΩΝ.** Παράλληλα με την σύμβαση η επιχείρηση ενημερώνεται σχετικά με τις απαιτήσεις του παρόντος Κανονισμού και το κόστος χρήσης του σήματος.

4. Η επιχείρηση καταχωρείται στο Μητρώο και δικαιούται τη χρήση Σήματος στα προϊόντα της που συμμορφώνονται με τις απαιτήσεις.

5. Μετά την εγγραφή της επιχείρησης στο Μητρώο πραγματοποιείται εντός εύλογου διαστήματος ο επιτόπιος έλεγχος. Σκοπός του επιτόπιου έλεγχου είναι να ελεγχθεί το σύνολο των απαιτήσεων του παρόντος Κανονισμού και να εντοπιστούν τυχόν ελλείψεις ή/και μη συμμορφώσεις ως προς της απαίτησης χορήγησης σήματος. Ο έλεγχος πρέπει να συμπεριλαμβάνει εκτός από τις εγκαταστάσεις της Επιχείρησης, τις περιφερειακές της μονάδες, καθώς και άλλες συνεργαζόμενες με αυτήν επιχειρήσεις. Ο επιτόπιος έλεγχος διενεργείται από ειδικευμένο προσωπικό που ορίζει ο **«ΚΑΝΩΝ»** και βασίζεται σε συγκεκριμένο ερωτηματολόγιο που περιλαμβάνει όλες τις απαιτήσεις της αξιολόγησης.

6. Μετά το πέρας της επιθεώρησης καταθέτεται στην Επιτροπή Απονομής Σήματος η έγγραφη έκθεση του επιθεωρητή με τα αποτελέσματα της επιθεώρησης, τις απαραίτητες τεκμηριώσεις και τυχόν διορθωτικές ενέργειες.

7. Η Επιτροπή Απονομής Σήματος αξιολογεί τα ευρήματα της επιθεώρησης και εισηγείται προς το Διοικητικό Συμβούλιο του **ΚΑΝΩΝ** για την απονομή σήματος.

8. Στις επιχειρήσεις που συμμορφώνονται με τις απαιτήσεις του παρόντος Κανονισμού χορηγείται το σήμα του **«ΚΑΝΩΝ».** Το δικαίωμα χρήσης του Σήματος απονέμεται για **ένα (1) έτος** και ανανεώνεται έπειτα από υποβολή σχετικής αίτησης της επιχείρησης προς τον Φορέα απονομής. Η επιχείρηση οφείλει καθ’ όλη την διάρκεια χρήσης του να συμμορφώνεται με τις προϋποθέσεις χορήγησής του, όπως κάθε φορά ισχύουν.

Ο **«ΚΑΝΩΝ»** δύναται να διενεργεί ελέγχους επιτήρησης στις επιχειρήσεις , προκειμένου να διαπιστώνεται η συνεχής τήρηση των σχετικών απαιτήσεων, καθώς και έκτακτους ελέγχους σε περιπτώσεις υπόνοιας, καταγγελιών ή μετά από ενημέρωση περί μη ορθής χρήσης του σήματος ή τήρησης των σχετικών απαιτήσεων. Επίσης ο **«ΚΑΝΩΝ»** διατηρεί το δικαίωμα του έκτακτου ελέγχου όποτε κρίνει ότι είναι απαραίτητο για τη διασφάλιση της αξιοπιστίας του σήματος.

**8. Προδιαγραφές Χρήσης Σήματος**

1. Το σήμα χρησιμοποιείται στη μορφή που έχει εγκρίνει **ο «ΚΑΝΩΝ»** και οι προδιαγραφές του σήματος ( χρώμα, μεγέθη κλπ) πρέπει να τηρούνται απόλυτα από τις επιχειρήσεις.

2. Το σήμα τοποθετείται στην επισήμανση των προϊόντων, στην συσκευασία ή/και στην ετικέτα μόνο στα προϊόντα για τα οποία έχει απονεμηθεί.

3. Το σήμα αποτελεί **ιδιοκτησία του «ΚΑΝΩΝ»** και δεν μπορεί να χρησιμοποιηθεί χωρίς την έγκρισή του. Την ευθύνη για τη χρήση του Σήματος έχει η Επιχείρηση στην οποία έχει απονεμηθεί το Σήμα, η οποία δεσμεύεται να διακόψει τη χρήση του σήματος έπειτα από αιτιολογημένη απαίτηση του **«ΚΑΝΩΝ»** ή σε περίπτωση ανάκλησής του.

**9. Υποχρεώσεις Φορέα Απονομής Σήματος**

Ο Φορέας Απονομής οφείλει:

**1.**Να διενεργεί μέσω εξειδικευμένου προσωπικού που ορίζει ο ίδιος, τους απαιτούμενους ελέγχους στην επιχείρηση, όπως περιγράφεται στον εν λόγω Κανονισμό και να συμπληρώνει με σαφήνεια και πληρότητα τα απαραίτητα έντυπα που έχουν εκπονηθεί (π.χ. ερωτηματολόγια ) για αυτό το λόγο.

**2**.Να τηρεί ενημερωμένο το Μητρώο των Επιχειρήσεων που χρησιμοποιούν το Σήμα.

**3.**Να ενημερώνει με κάθε πρόσφορο μέσο τις όποιες αλλαγές αφορούν στις προδιαγραφές χρήσης του σήματος.

**4.**Να διασφαλίζει την αμεροληψία , ανεξαρτησία και ακεραιότητα των διαδικασιών ελέγχου και απονομής σήματος.

**5.**Να χειρίζεται ως εμπιστευτικό κάθε στοιχείο σχετικά με τα προϊόντα και τις διαδικασίες απονομής σήματος.

**10. Υποχρεώσεις Επιχειρήσεων**

Οι υποχρεώσεις που οφείλουν να τηρούν οι επιχειρήσεις αναφέρονται αναλυτικά στο έντυπο της σύμβασης. Ενδεικτικά οι επιχειρήσεις που προβαίνουν σε χρήση του σήματος οφείλουν:

**1.**Να αποδέχονται τον επιτόπιο έλεγχο που προβλέπεται από την διαδικασία και να εξασφαλίζουν στους επιθεωρητές του **«ΚΑΝΩΝ»** την ακώλυτη πρόσβασή τους στις εγκαταστάσεις της επιχείρησης.

**2.**Να τηρούν όποια αρχεία απαιτούνται για την απονομή σήματος και στην περίπτωση καταγραφής μη συμμορφώσεων κατά τον επιτόπιο έλεγχο να ολοκληρώνουν εντός συγκεκριμένου χρονικού διαστήματος τις απαραίτητες διορθωτικές ενέργειες.

**3.**Να καταβάλλουν τα αντίστοιχα τέλη απονομής και χρήσης σήματος.

**11. Κυρώσεις**

Κυρώσεις εφαρμόζονται από τον **«ΚΑΝΩΝ»** στις επιχειρήσεις σε περίπτωση μη συμμόρφωσης με τις απαιτήσεις και τις προδιαγραφές του παρόντος Κανονισμού, σε περίπτωση μη τήρησης των όρων της υπογραφείσας σύμβασης μεταξύ επιχείρησης και «ΚΑΝΩΝ», σε περίπτωση χρήσης του σήματος σε προϊόντα που δεν έχουν έγκριση ή σε περίπτωση παραπλανητικής χρήσης του σήματος. Οι κυρώσεις που επιβάλλει ο «ΚΑΝΩΝ» ανάλογα με την περίπτωση είναι οι κάτωθι:

✓ Προειδοποίηση προς την επιχείρηση

✓Αναστολή χρήσης σήματος είτε για συγκεκριμένα είτε για το σύνολο των προϊόντων , είτε για το σύνολο των προϊόντων που χρησιμοποιούν το σήμα, για ορισμένο χρονικό διάστημα. Η επιχείρηση σε αυτήν την περίπτωση δεν έχει δικαίωμα χρήσης του σήματος για το ορισμένο διάστημα.

✓ Ανάκληση σήματος είτε για τα συγκεκριμένα προϊόντα, είτε για το σύνολο των προϊόντων που χρησιμοποιούν το σήμα. Η επιχείρηση σε αυτή την περίπτωση υποχρεούται να αποσύρει το σήμα από τα προϊόντα της και δεν μπορεί να υποβάλλει αίτηση για χορήγηση σήματος για ορισμένο χρονικό διάστημα **(από 6 μήνες έως 1 έτος).** Σε περίπτωση ανάκλησης η επιχείρηση διαγράφεται από το Μητρώο Επιχειρήσεων.

Κάθε απόφαση επιβολής κυρώσεων γνωστοποιείται στην επιχείρηση εγγράφως.

**12. Ενστάσεις – Διαφωνίες**

Η επιχείρηση έχει το δικαίωμα υποβολής έγγραφης ένστασης , η οποία περιγράφει με σαφήνεια τους λόγους, σε περίπτωση διαφωνίας με τις διαδικασίες χορήγησης σήματος. Σε περίπτωση που η ένσταση δεν είναι σαφώς διατυπωμένη ή τεκμηριωμένη ο **«ΚΑΝΩΝ»** διατηρεί το δικαίωμα να μην την αποδεχτεί.

Η ένσταση εξετάζεται από **την Επιτροπή Ενστάσεων του «ΚΑΝΩΝ»,** η οποία συντάσσεται για αυτόν τον λόγο και αποτελείται **από μέλη της Επιτροπής Απονομής Σήματος** και του Διοικητικού **Συμβουλίου.** Η επιχείρηση διατηρεί το δικαίωμα της τεκμηριωμένης αίτησης για την εξαίρεση κάποιου από τα μέλη που συμμετέχουν στην Επιτροπή Ενστάσεων , στη θέση του οποίου θα τοποθετηθεί κάποιο άλλο μέλος. Ο **«ΚΑΝΩΝ»** έχει το δικαίωμα χρήσης εμπειρογνώμονα στην Επιτροπή Ενστάσεων, για την εξέταση συγκεκριμένων τεχνικών θεμάτων.

Η απόφαση της Επιτροπής Ενστάσεων είναι σαφώς τεκμηριωμένη και κοινοποιείται εγγράφως στην επιχείρηση μέσα σε εύλογο χρονικό διάστημα από την ημερομηνία υποβολής της ένστασης.

**13. Τέλη απονομής σήματος**

Για την απονομή και τη χρήση σήματος η επιχείρηση καταβάλλει **στον «ΚΑΝΩΝ» κατ’ έτος και ανά προϊόν** τέλος χρήσης του σήματος, όπως περιγράφεται στον κάτωθι πίνακα:

**Αριθμός προϊόντων που χρησιμοποιούν το Σήμα Ετήσιο τέλος χρήσης Σήματος (ευρώ)**

**1-6 200**

**7-13 +150**

**14-21 +100**

**22-30 +100**

**>30 +50**

**14. Ορισμοί**

**1. Επιχείρηση:** Η επιχείρηση που παράγει και διαθέτει στην αγορά τα προϊόντα, τα οποία θα χρησιμοποιούν το σήμα.

**2. Φορέας Απονομής:** Ο Φορέας απονέμει το σήμα και διενεργεί μέσω εξειδικευμένου προσωπικού τους ελέγχους των επιχειρήσεων σύμφωνα με τους όρους και τις προδιαγραφές του Κανονισμού.

**3. Σήμα:** Το σήμα **«ΚΑΝΩΝ»** που θα χρησιμοποιηθεί για την επισήμανση των προϊόντων που συμμορφώνονται με τις προδιαγραφές του Κανονισμού.

**4. Ιχνηλασιμότητα :** Η δυνατότητα αναγνώρισης μέσω κατάλληλου συστήματος, της προέλευσης και ταυτότητας ενός προϊόντος.

**ΣΥΣΤΗΜΑ ΙΧΝΗΛΑΣΙΜΟΤΗΤΑΣ ΜΟΝΑΣΤΗΡΙΑΚΩΝ ΠΡΟΙΟΝΤΩΝ**

**Σύστημα Ιχνηλασιμότητας:**Σύστημα που παρακολουθεί συνεχώς τα προϊόντα καθώς αυτά διακινούνται στην εφοδιαστική αλυσίδα ή μετασχηματίζονται στις διάφορες φάσεις της παραγωγικής διαδικασίας.

Το Σύστημα Ιχνηλασιμότητας παρέχει δεδομένα για τους δύο βασικούς τύπους Ιχνηλασιμότητας:

• **Προς τα εμπρός (Downstream) Ιχνηλασιμότητα:** ξεκινώντας από μία συγκεκριμένη παρτίδα πρώτης ύλης (Lot), να φτάσουμε στον εντοπισμό όλων των παρτίδων τελικών προϊόντων που παρήχθησαν.
• **Προς τα πίσω (Upstream) Ιχνηλασιμότητα:** γνωρίζοντας την παρτίδα του τελικού προϊόντος (Lot), να ανιχνεύσουμε τις Α’ ύλες που χρησιμοποιήθηκαν για την παραγωγή της.

Ένα Σύστημα Ιχνηλασιμότητας αποτελείται από τρία υποσυστήματα:

1)**Σύστημα Διαδοχικής Ιχνηλασιμότητας -1:** καλύπτει την διακίνηση προϊόντων μεταξύ της επιχείρησης και των προμηθευτών της. Η διαδοχική Ιχνηλασιμότητα -1 είναι ιδιαίτερα σημαντική τόσο για τις επιχειρήσεις Λιανικού Εμπορίου, οι οποίες διαθέτουν μεγάλο αριθμό προμηθευτών και προμηθευόμενων ειδών ανά είδος, όσο και για τις επιχειρήσεις μεταποίησης, οι οποίες προμηθεύονται από άλλες εταιρίες τα απαιτούμενα υλικά συσκευασίας και τις Α’ ύλες.

2) **Σύστημα Εσωτερικής Ιχνηλασιμότητας (Internal Traceability):** καλύπτει την διακίνηση και τον μετασχηματισμό των προϊόντων μέσα στην ίδια την επιχείρηση. Η εσωτερική Ιχνηλασιμότητα είναι ιδιαίτερα σημαντική για τις επιχειρήσεις παραγωγής, επεξεργασίας και τυποποίησης, διότι υπάρχει μια σημαντική παραγωγική διαδικασία η οποία κάτω από συγκεκριμένες συνθήκες και σύμφωνα με προκαθορισμένες τεχνικές προδιαγραφές μετασχηματίζει τις Α’ ύλες σε τελικά προϊόντα.

3) **Σύστημα Διαδοχικής Ιχνηλασιμότητας +1:** καλύπτει την διακίνηση προϊόντων μεταξύ της επιχείρησης και των πελατών της. Η διαδοχική Ιχνηλασιμότητα +1 είναι ιδιαίτερα σημαντική τόσο για τις επιχειρήσεις που προμηθεύουν με Α’ ύλες και υλικά συσκευασίας τις Βιομηχανίες Τροφίμων, όσο και για τις ίδιες τις Βιομηχανίες οι οποίες προμηθεύουν με τα τελικά προϊόντα τα Σημεία Λιανικής Πώλησης.



**Διάγραμμα 1:** Υποσυστήματα και τύποι Ιχνηλασιμότητας

**5. Μη συμμόρφωση:** Κάθε απόκλιση από τις προδιαγραφές του παρόντος Κανονισμού

**6. Διορθωτική ενέργεια:** Κάθε ενέργεια που απαιτείται να πραγματοποιηθεί, ώστε να εξαλειφθούν οι αιτίες της μη συμμόρφωσης